Асен Босев
Не!

chitanka.info

Виетнамчето срещу войника

ужасено викаше:

— Не, не!

Но войникът не потрепна никак,

не пожалил малкия поне.

По-могъщо от гърма отекна

възгласът на Тхе Мин пред смъртта.

Неговото НЕ с гърма не секна,

то звучи в ушите на света.

Не! — на чуждоземните хиени

в мирен край нахлули настървени.

Не! — на танковете дето лазят

и потъпкват мирен край с омраза.

Не! — на пришълците с черни каски,

що лишават малките от ласки.

Не! — на пушките, които стрелят

в тъмна нощ към хората в постеля.

Не! — на бомбата, която пада

да докара в къта свиден ада.

Не! — на вражата ръка, която

с пистолет кръвта превръща в злато.

Не! — на разрушителния взрив,

който срива с трус дома щастлив.

Не! — на изтребителите бързи.

Не! — на зъзненето в страх и сълзи.

Не! — на съскащия змей — войната.

Да! — на радостите за децата!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.